Rikunarita-ORG/Wikinium huggingface dataset:
# Donald Trumpen Txinako bisita (2026)

| Donald Trumpen Txinako bisita |
| --- |
|  |
|  |
|

|  |
| --- |
|  |

 |
| Mota | estatu bisita goibilera |
| Denbora-tarte | 2026ko maiatzaren 13a - 2026ko maiatzaren 15a |
| Data | 2026ko maiatza |
| Kokaleku | Pekin |
| Herrialdea | Txinako Herri Errepublika |
|  |
|  |
|  |

**Donald Trumpen Txinako bisita** da 2026ko maiatzaren 13tik 15era Donald Trump AEBko presidenteak Pekinera egin zuen estatu bisita. Bisita hori Trumpek Txinara egindako bigarren estatu bisita izan zen, eta bere bigarren presidentetzan gertatu zen lehena. Haietako lehena 2017ko azaroan gertatu zen, Xi Jinping buruzagi txinatarrak bere lehen presidentetzan hartu zuenean. Ia bederatzi urtean AEBko presidente batek Txina bisitatu zuen lehen aldia izan zen.

Pekinek harrera lagunkoia egin zion Donald Trump AEBko presidenteari: irribarreak, desfile militarra, haurrak AEBko eta Txinako banderak astintzen. Bisitan, Xi Jinpingek Trump hartu zuen Herriaren Areto Nagusian, eta bi buruzagiek elkarrizketak izan zituzten. Munduaren ordenaz hitz egitea zuten helburutzat, gaien artean toki nagusi bat edukiz Taiwanen auzia, Txinako agintariak sutan baitziren 2025en hondarrean Washingtonek herrialde horri eman laguntza militarragatik (11.000 milioi dolar). Xik gogorarazi zion Trumpi Taiwanen auzia gaizki kudeatuz gero, gatazka piztu zitekeela.

Hala ere, goibilerako giroa positiboa izan zen. Xik iragarri zuen bi aldeek adostu zutela Txinaren eta AEBen arteko harreman eraikitzaile bat ezartzea egonkortasun estrategikokoaren alde. Elkarrizketen ondoren, Xi eta Trump Zeruko Tenpluan izan ziren, hori egiten AEBko bigarren presidentea. Geroago, Xik Trump hartu zuen afari-oturuntza baterako Herriaren Areto Nagusiko Urrezko Aretoan. Trumpek Xi gonbidatu zuen 2026ko irailaren 24an Estatu Batuetara bisita egitera.

Bisita Irango Gerrako suetenaren eta munduko krisi energetikoaren erdian heldu zen. Trumpek Irani Ormuzko itsasartea irekitzeko ezarritako azken ultimatumaren bukaeran egin zuen. Ondorioz, hainbat analistak Trumpen porrotzat jo zuten Irango Gerraren kudeaketa, eta AEBren botere hegemonikoaren gainbeheraren adierazletzat. Tuzididesen tranparen paradigma aipatu zen bisitaren uneko gerra testuingurua ulertzeko. AEBko presidenteak uste zuen berak eta Txinako bere homologoak «antzeko» ikuspegia zutela Iranez. Xik esan zuen «historikoa» izan zela bisita, eta eskatu zuen Ormuz «ahalik eta azkarren» irekitzeko. Jada Pekindik AEBra itzuleran zela, Trumpek independentzia formala deklaratzearen arriskuaz ohartarazi zion Taiwani, eta adierazi ez zuela erabakirik hartu herrialde horren estatusaz.

## Erreferentziak

## Kanpo estekak
# Indar armatuak

Estatu bateko **indar armatuak** bere armada eta gorputz polizialak dira. Adar ezberdinetan banatzen dira, zerbitzu armatu ezberdinak zeinek errekurtso militarrak multzokatzen dituzten gero Estatuak baliatzen dituenak lurrean (armada), itsasoan (itsas-armada) eta airean (aireko indarrak). Gorputz polizialen kasuan beren helburua indarra forma kontrolatuan erabiltzea da, hala, ordena inposatu eta legislazioa betearazteko. Estatu batzuetan gobernuek indar armatu irregularrak dituzte talde paramilitarrak deritzenak.

Indar armatuen erabileraren aztertzea zientzia militarra bezala ezaguna da. Zentzu zabalean honek erasoaren kontsiderazioa eta defentsa hiru maila ezberdinetan eskatzen du: estrategia, arte operatzailea eta taktika. Arlo hauetako bakoitzean indarraren erabilera ikasten dute nahi izandako helburua lortzeko.

## Kanpo estekak

|  |  |
| --- | --- |
|  | Artikulu hau politikari buruzko **zirriborroa** da. Wikipedia lagun dezakezu edukia osatuz. |
# Genero ez-binario

Genero ez-bitarren bandera.
*Genderqueer* bandera.
**Genero ez-bitarra, genero ezbitarra**, **bitartasunik gabeko generoa** edo **ez bitartasunaren generoa**, genero azterketen esparruan, genero bitartasunatik kanpo dagoen genero identitatea onartzen duten pertsonak izendatzeko erabiltzen den izena da; izan ere, beren nortasuna ez dator bat ez maskulinoarekin ez femeninoarekin.

Genero bitarra ez dutenek bitartasunetik kanpoko generoarekin identifika daitezke; bi generorekin (bigeneroa), hiru generorekin (trigeneroa) edo genero gehiagorekin (pangeneroa) aldi berean; bi generoren edo gehiagoren artean betiko edo noizbehinka trantsizioa egingo duen genero jariakorra izan dezakete edo ageneroak izan daitezke, beren burua genero guztiekin edo batzuekin identifikatzen ez badute. Pertsona ez-bitarrak transgenero identitate ezberdinen artean sartzen dira, baina badira transgenero hitzarekin edo transexualitatearekin identifikatzen ez direnak, eredu bitarrei jarraitzen dietela uste baitute. Genero-identitatea orientazio sexual edo erromantikotik bereizita dago, eta pertsona ez-bitarrek askotariko sexu orientazioak dituzte, heterosexuala barne, baita pertsona zisgeneroek ere. Pertsona bitar ez izatea eta sexu artekoa izatea ere ez dira gauza bera; sexu arteko edo intersexual gehienak gizon edo emakume gisa identifikatzen dira.

Bitar ez den genero batekin identifikatzen diren pertsona batzuek *queergenero* terminoa darabilte beren buruak izendatzeko.

## Historia

### Antzinaroa

George Catlin (1796–1872), Sac eta Fox Nazioko kideak Ordoki Handietan dantzan. Margolari ez-indigenak *Berdacheari Dantza* izena ipini zion margolanari.Mesopotamiako mitologian, gizonezkoak eta emakumezkoak ez zirenen erreferentziak zeuden. K.a. bigarren milurteko eta K.a. 1700 urteko taula sumertarrek eta akadtarrek haurrak izan ezin zituzten emakumeak deskribatzen dituzte, emakume gisa bizi ziren gizonak, intersexualak, homosexualak eta bestelakoak. Gizartean zituzten rolak eta izendatzeko hitzak aipatzen zituzten. Antzinako Egiptoko idazkietan (K.a. 2000-1800) hirugarren generoa aipatzen zuten: *sekhet* (eunuko gisa itzulia). *Sekhet* horien hieroglifoek eserita agertzen den irudia dute, eta, oro har, gizon baten adierazle den arren, gizonari erreferentzia egiteko hitzak zakila esplizituki erakusten zuen hieroglifoa zuen, baina *sekhet*ei erreferentzia egitekoak, ez. Gizon homosexualei erreferentzia egiteko irudiak izan daitezke eta ez nahitaez zikiratutako gizonari erreferentzia egiteko.

Aurreko adibideez gain, beste kultura eta talde etniko askok zituzten beste genero egitura batzuk, ez ziren mendebaldeko kultura gehienetako emakume-gizon egitura bitar hutsak. Adibidez, Asiako hegoaldeko herrialdeetako Hegiran (K.a 400 - K.o 300) emakume eunukoak azaltzen dira, ez ziren hartzen ez gizontzat ez emakumetzat.

Eszitiarrek, bestalde, herritar jakin batzuk (apaizak eta gudariak, esaterako) ohoratzeko beste genero aldaera batzuk zituzten eta hormona terapia zaharrena garatu zuten (K.a. VII. mendea). C.) erregaliz sustraia antiandrogeno gisa erabiltzen zuten eta behor gernua estrogeno gisa.

## Erreferentziak

## Kanpo estekak
# Faraoi

III. dinastiako Djoser faraoiaren ostean, *Nemes* ilejantziaz, bizar izunez eta gona laburrez irudikatzen ziren.
**Faraoia** Antzinako Egiptoko agintari gorena zen. Lehena Menes izan zen, K.a. 3100 inguruan agindu zuena eta ohiko azkena Kleopatra VII izan zen, K.a. 49 eta 31 artean agindu zuena. Hala ere, zenbait Erromatar enperadorek, Augustorekin hasita, Kristautasunaren gorakadara arte, "Erromatar faraoi" titulua jaso zuten ere, Enperadorearen maila berekoa.

*Faraoi* izena

|  |  |  |
| --- | --- | --- |
|

|  |  |
| --- | --- |
|  |  |

 |

 "par-o" ("etxe handia") hitz egiptoarretik dator. Horrela, faraoia hasiera batean erregearen etxebizitza zen eta gero agintariari berari jarri zitzaion izena.

Lehen faraoiak jainkotiartzat jotzen ziren, Ra eguzkiaren jainkoaren semetzat, eta buruan Egipto Garaiaren eta Egipto Beherearen koroa bikoitza zeramaten. Beren nahia sakratua zen, justizia unibertsalaren ordezkariak baitziren lurrean. Hain sakratuak ziren, ezen arrebak soilik har zitzaketen emazte gisa, odol sakratu bera baitzuten (nahiz eta horrek ez zien eragozten amoranteak edukitzea).

## Faraoi handiak

* Menes
* Djoser
* Keops
* Kefren
* Mizerino
* Pepi II.a
* Amenhetep
* Amosis
* Tutmosis I.a
* Tutmosis III.a
* Hatshepsut
* Amenofis IV.a edo Akenaton
* Tutankhamon
* Horemheb
* Seti I.a
* Ramses I.a
* Ramses II.a
* Ramses III.a
* Psametiko
* Ptolomeo Soter
* Kleopatra VII.a

## Ikus, gainera

* Egiptoko dinastiak
* Faraoiaren madarikazioa

## Kanpo estekak
# Lurrunketa

Lurrunketarekin gertatzen den hozketaren demostrazio bat. Etanolean sartutako sentsore bat atera eta lurruntzen uzten da. Instrumentuak berehala erakusten du nola etanolaren lurrunketak tenperatua jaistea dakarren
**Lurrunketa** materiaren egoera aldaketa da, likidotik gasera igarotzean datzana. Horretarako, gainazal tentsioa gainditzeko energia nahikoa hartu beharko du aurretik likidoak.

Lurrunketa arraroa da, baina bizitzarako ezinbestekoa. Ura esaterako, hodei bihurtzen da lurrunketa bidez eta ondoren euri, elur, lanbro edo ihintz moduan itzultzen da berriro.

## Lurrunketa faktoreak

Materiaren aldaketa egoera likidotik gas egoerara emateko faktore desberdinek hartzen dute parte.

Faktore horietako bat kontzentrazioa da.

* Alde batetik, lurrundutako substantziak airean duen kontzentrazioa. Airean, lurrunduko den substantziaren kontzentrazio handia badago jada, mantsoago lurrunduko da hau.
* Beste batetik, beste substantzien kontzentrazioa airean. Airea beste substantzia batzuekin saturatuta badago, gure substantziaren lurrunketa kaltetua gerta daiteke.
* Eta azkenik, likidoan dauden beste substantzien kontzentrazioa (ezpurutasunak). Likidoak beste substantzia batzuk baditu, lurrunketarako gaitasuna jaitsiko dute hauek.

Aire korrontea ere kontuan hartu beharreko faktorea da. Aire korrontea substantziaren inguruan badabil denbora guztian, lurrunketa faboratuta egongo da. Molekulen arteko indarrak zenbat eta handiagoak izan, energia gehiago beharko da lurrunketa gerta dadin.

Presio baxuko lekuetan lurrunketa azkarrago gertatzen da, gainazal tentsioa ez delako hain handia. Gainera, gainazal handiko substantziak errazago lurruntzen dira. Tenperatura zenbat eta altuagoa izan aldiz, lurrunketa lehenago emango da eta dentsitatea altua bada, lurrunketa nekezagoa izango da.

## Ikus, gainera

* Lurrunkortasun

## Kanpo estekak
# Txinako Gobernua

| Txinako Gobernua |
| --- |
|  |
| Datuak |
| Mota | central government (en) , unipartidismoa, Estatu sozialista eta Estatu unitarioa |
| Herrialdea | Txinako Herri Errepublika |
| Ideologia | txinatar ezaugarriz hornitutako sozialismoa |
|  |
| webgune ofiziala  |

**Txinako Herri Errepublikako Gobernua** (txinera tradizionalez: 中華人民共和國政府; txinera sinplifikatuz: 中华人民共和国政府; pinyinez: *Zhōnghuá Rénmín Gònghéguó Zhèngfǔ*) Txinako Herri Errepublikako estatu-agintaritza da, Txinako Alderdi Komunistaren zuzendaritza politiko esklusiboaren pean. Botere legegileak, betearazleak, militarrak, ikuskaritzakoak, judizialak eta fiskalak osatzen dute.

Txinako Herri Batzar Nazionala (HBN) estatuko organo gorena da, eta konstituzioaren eta oinarrizko legeen gaineko kontrola du, baita gobernuko beste organo batzuetako funtzionarioen hautaketaren eta ikuskapenaren gainekoa ere. Kongresua urtero biltzen da bi astez, martxoan, orientazio politiko berri nagusiak, legeak, aurrekontua eta langile-aldaketa nagusiak aztertzeko eta onartzeko. HBNren Batzorde Iraunkorra da legedi nazionalaren zatirik handiena hartzen duen, konstituzioa eta legeak interpretatzen dituen eta konstituzio-berrikuspenak egiten dituen legegintza-organo iraunkorra. Presidenteak estatuburu gisa jarduten du HBN-ak hartutako erabakiak betez, baina botere independentea erabiltzen du lehen ministroa izendatzeko. HBN-ak bereizita hautatua, lehendakariordeak ez du bere kabuz botererik, baina presidenteari laguntzen dio.

Estatu Kontseilua, Herri Gobernu Zentrala ere deitua, Txinako organo betearazlea da, Lehen Ministroa buru duela.

## Erreferentziak

## Kanpo estekak

|  |  |
| --- | --- |
|  | Artikulu hau Txinako politikari buruzko **zirriborroa** da. Wikipedia lagun dezakezu edukia osatuz. |
# Mariskal (kargua)

Jean Isidore Harizpe, Frantziako marexala, Baigorriko semea.
**Mariskala**, halaber **marexala** (Ipar.), gradu militar bat da, nazioen arabera maila desberdina duena.

## Herrialdez herrialde

Antzinako alemaniar armadan, ofizialen mailan, gradu gorena zen. Gauza bera gertatzen da Erresuma Batuko eta Frantziako lurreko armadan. Herrialde horiek, gradu honetarako igoera, gerra garaian baino ez dute baimentzen. Alemanez *Generalfeldmarschall* bezala itzultzen da.

RAF britainiarrean, ofizial jeneralek *marshall* hitza erabiltzen dute euren graduazioetan, jeneral hitzaren ordez.

### Nafarroa

Nafarroako Erresuman 1390ean sortu zen Nafarroako mariskal kargua Karlos III.a erregearen erabakiz, eta, banderazain edo kondestablearen ondotik, erresumako bigarren kargu militarra izan zen.

### Espainia

Espainian, Filipe V.a erregearen garaitik behintzat, *brigadier* eta *lotinant jeneral* graduen artean dago gradu hau. Jeneral osoko lehen lanpostu bezala kontsideratua izan zen. 1889ko uztailaren 20ko lege baten bidez, gradu hau dibisioko jeneral oraingo graduagatik aldatu zen.

### Frantzia

Frantziar Iraultzaren aurreko Frantzian, *Maréchal de champ* izeneko gradua existitzen zen. Gradu honek Napoleonen garaira arte iraun zuen. Espainian erabiltzen zenaren baliokidea da. Baita *Maréchal de France*n baliokide bezala. Azken hau frantziar armadako gradurik gorena zen, eta oraindik ere hala da.

## Historiako mariskalak

* Jean Isidore Harizpe Frantziako marexala, Nafarroa Beherekoa
* Miguel Ricardo de Álava y Esquivel Espainiar kanpo-mariskala (gero *teniente jeneral* gradura igoa)
* Francisco de Miranda Frantziako marexala
* Antonio José de Sucre Ayacuchoko Mariskal handia
* Bernardo O'Higgins Txileko mariskala
* Rodileko Markesa Espainiar kanpo-mariskala
* José Felix Ribas Venezuelako kanpo-mariskala

### Lehen Mundu Gerra (1914-1918)

* Ferdinand Foch Frantziako marexala
* Joseph-Jaques-Césaire Joffre Frantziako marexala
* Philippe Pétain Frantziako marexala
* Paul von Hindenburg Alemaniako mariskala

### Bigarren Mundu Gerra (1939-1945)

* Erwin Rommel "Basamortuko azeria" ezizenez ezaguna
* Georgi Zhúkov Sobietar Batasuneko mariskala

## Erreferentziak

## Ikus, gainera

* Nafarroako mariskal
* Frantziako marexal

## Kanpo estekak
# Eskola partikular

Eskola partikularrak eskaintzen dituen akademia bat Malaysian.
**Eskola partikularrak** edo **klase partikularrak** ikasleek euren eskola orduetatik kanpo jasotzen dituzten eskolak dira, banaka edo talde baten baitan, eurek ordainduta, eta eskola nagusiko ikasgaietan lagundu eta gehien bat etxeko lanak egiten laguntzeko eta batez ere azterketak prestatzen laguntzeko. Gehienetan ikasteko zailtasunak dituzten ikasleek hartzen dituzte eskola partikularrak, baina kasu batzuetan bere kabuz lortuko lituzketenak baino errendimendu hobeak izateagatik hartzen dituzte.

Eskola partikularrak irakaslearen edo ikaslearen etxebizitzan, irakasleak bere kabuz lan egiten duenean, edo ikastegi baten baitan (*akademia* izenekoak, sarri) eman daitezke.

Eskola partikularrak ikasgai edo irakasgai jakin batean edo batzuetan espezializa daitezke. Ikasleak sarrera probetan edo hautaketa zorrotza egiteko prestatzen diren azterketak prestatzen dituzten eskola partikular edo akademia bereziak ohikoak dira lehia sustatzen duten hezkuntza sistemetan. Horrelako akademia edo eskola partikularren helburua izaten da ikasleei ahalik eta informazio gehien ematea eta ikasleen memorian finkatzea informazio kopuru handia ahalik eta eperik laburrenean. Helburua da ikasleek lehia-azterketan eskatutako nota ahalik eta altuena lortzea, edo hautaketa egiten duen erakundean sartzeko beste eskakizun batzuk betetzea, hala nola hizkuntza-trebetasuna (adibidez: **C1** maila).

## Kritika

Batzuetan, horrelako eskolak edo akademiak kritikatzen dira, beren testuinguruko hezkuntza sistema osoarekin batera, buruz ikasteko azaleko teknikekin jokatzen dutelako eta ikaskuntzan zentratu beharrean eta pentsamendu eta analisi kritikoa sustatu beharrean azaleko trebezia batzuk, modu errepikakorrean, lantzen dituztelako, besterik gabe.
# Ameriketako Estatu Batuetako zinema

Hollywoodeko kartela, estatubatuar industria zinematografikoaren ikur.
**Ameriketako Estatu Batuetako zinema**k , askotan eta metonimiaz **Hollywood** deitua (Los Angeleseko barrutia dela eta), XX. mendearen hasieratik eragin sakona izan du industria zinematografikoan. 1917 eta 1960 artean sortutako Hollywoodeko zinema klasikoak egungo filmen ezaugarriak finkatu zituen. Lumière anai frantziarrak zinema modernoaren sortzaileak baziren ere, estatubatuar zinemak industria nagusia sortu zuen eta urtero 800 film baino gehiago ekoizten ditu.

Hollywoodeko ekoiztetxe nagusiek munduko film arrakastatsuenak egin dituzte: *The Birth of a Nation* (1915), *Gone with the Wind* (1939), *The Ten Commandments* (1956), *The Sound of Music* (1965), *Jaws* (1975), *Star Wars* (1977), *E.T. the Extra-Terrestrial* (1982), *Jurassic Park* (1993), *Titanic* (1997), *The Dark Knight* (2008), *Avatar* (2009), *The Avengers* (2012) edota *Star Wars: The Force Awakens* (2015).

## Erreferentziak

## Kanpo estekak

|  |  |
| --- | --- |
|  | Artikulu hau zinemari buruzko **zirriborroa** da. Wikipedia lagun dezakezu edukia osatuz. |
# Taiwango bandera

Taiwango bandera|  |
| **Erabilera** |  |
| **Proportzioa** | 2:3 |
| **Erabakia** | 1928 |
| **Koloreak** |

 |

**Taiwango bandera** edo **Txinako Errepublikako bandera** 1928 urtean erabakitakoa da. Banderak fondo gorria du eta ezkerraldean goian lauki urdin batean eguzki zuri bat dago. Banderaren koloreek honakoa adierazten dute:

* Txinatar nazionalismoa eta askatasuna
* Herriaren Hiru Printzipioak eta anaitasuna
* Demokrazia eta berdintasuna

Bandera presidentearen egoitzan.
## Kanpo estekak

|  |  |
| --- | --- |
|  | Artikulu hau bandera bati buruzko **zirriborroa** da. Wikipedia lagun dezakezu edukia osatuz. |
# Morotai

| Morotai |
| --- |
|  |
| Geografia |
| Kokapena | Ozeano Barea |
| Uhartedia | Molukak |
| Azalera | 1.800 km² |
| Politika |
| Herrialdea |  Indonesia |
| Hiri populatuena | Daruba |
| Gizartea |
| Biztanleria | 54.876 (2007) |

**Morotai** (indonesieraz: *Pulau Morotai*) Ozeano Bareko uhartea da, Molukak uhartedikoa, Halmaheraren ipar-ekialdean dagoena. 1.800 kilometro koadroko eremua du eta 2007an 54.876 biztanle zituen. Admistratiboki Indonesiako Ipar Molukak probintziaren barnean dago.

## Erreferentziak

## Kanpo estekak
# Saharar

| Sahararrak *صحراويون ⵉⵙⴻⵃⵔⴰⵡⵉⵢⴻⵏ* |
| --- |
|
Saharar gizon bat |
| Biztanleak guztira |
| 570.866 |
| Biztanleria nabarmena duten eskualdeak |
| * Maroko: 90.000-221.000
* Aljeria: 90.000-165.000
* Mauritania: 26.000
* Espainia: 3.000-12.000
 |
| Hizkuntza |
| Hassaniya arabiera, amazigera eta gaztelania |
| Erlijioa |
| Islam (batez ere sunita maliki) |
| Zerikusia duten beste giza taldeak |
| Magrebtar herriak |

**Sahararrak** (arabieraz: صحراويون‎ *ṣaḥrāwīyūn*; amazigeraz: ⵉⵙⴻⵃⵔⴰⵡⵉⵢⴻⵏ *Iseḥrawiyen*; Marokoko arabieraz: صحراوة *Ṣeḥrawa*) Mendebaldeko Saharako herritarrak dira. Herritarren gehiengoa Marokok okupaturik duen Saharako zatian bizi dira; beste asko, berriz, Aljerian kokatutako Tindufeko errefuxiatu-esparruetan.

Mendebaldeko Saharako tribuen mapa
## Erreferentziak

## Kanpo estekak

|  |  |
| --- | --- |
|  | Artikulu hau antropologiari buruzko **zirriborroa** da. Wikipedia lagun dezakezu edukia osatuz. |
# Isohieta

Antofagasta Eskualdearen mapa, eroritako uraren mm-ko isohietak erakusten dituena. Mendebaldean Ozeano Barea dago, erdialdean Atacama basamortua eta ekialdean Atacamako puna, Andeetako mendilerroan, prezipitazioarekin, batez ere goi-ordokiko neguan. Eskuineko "udare" handia Atacamako gatzagari dagokio, 25 mm/urte-ko isohietaz inguratuta dagoena. Udarearen erdian dagoen "25" zenbakia, kasualitatez, Txileko arroaren inbentarioko elementuaren zenbakia da.
**Isohieta** kontuan hartutako denbora-unitatean prezipitazio bera duten plano kartografikoko puntuak batzen dituen isolinea da. Horrela, eremu bererako, plano ugari diseina daitezke isohietekin; adibide gisa, urtarrileko, otsaileko eta abarretako epe luzeko batez besteko prezipitazioaren isohietak edo hileko prezipitazioen isohietak. ss dd ff gg hh jj kk

## Prezipitazio-kurba

Isohieta meteorologiaren arloan erabiltzen da urteko batez besteko prezipitazioen adierazle bera duten lurreko puntuak maila kartografikoan irudikatzeko aukera ematen duen kurba izendatzeko. Isolinea da, plano kartografiko batean, urte batean edo baita beste denbora-tarte batean prezipitazio bera erregistratzen den puntu guztiak lotzen dituena.

Ikus, gainera: «isolinea»
## Erreferentzia

## Kanpo estekak

|  |  |
| --- | --- |
|  | Artikulu hau meteorologiari buruzko **zirriborroa** da. Wikipedia lagun dezakezu edukia osatuz. |
# Maui

| Maui |
| --- |
|  |
| MauiMaui (Hawaii) |
| Geografia |
| Uhartedia | Hawaii uharteak |
| Azalera | 1.883 km² |
| Punturik garaiena | Haleakalā |
| Politika |
| Herrialdea |  Ameriketako Estatu Batuak |
| Estatua |  Hawaii |
| Hiri populatuena | Kahului |
| Hiri populatuenaren biztanleria | 43.263 |
| Gizartea |
| Biztanleria | 154.834 |
| Dentsitatea | 62,5 bizt./km² |

**Maui** (ingelesez ˈmaʊ.i eta hawaieraz ˈmɐwwi ahoskatua) AEBetako Hawaii estatuan dagoen uharte bat da. Administratiboki Maui konderrian dago, eta geografikoki Hawaii uharteetan. Lanai, Kahoolawe eta Molokai uharteen alboan dago.

1880 km&sup2 azalera du eta 2015eko erroldaren arabera 154.834 biztanle zituen. Biztanleriari dagokionez, hhartediko hirugarren uharterik populatuena da, Hawaii eta Oahu uharteen ondoren. Udalerri nagusienak Kahului, Wailuku, Lahaina eta Kihei dira, eta uharteko punturik garaiena berriz, Haleakalā sumendia.

## Erreferentziak

## Kanpo estekak
# Papuar

| Papuar |
| --- |
|
Papuar ume batzuk |
| Biztanleak guztira |
| Biztanleria nabarmena duten eskualdeak |
|  Papua Ginea Berria  Indonesia: 2.693.630 |
| Hizkuntza |
| Papuar hizkuntzak Indonesiera Tok pisin |
| Erlijioa |
| Animismo Kristautasuna Islam sunita |
| Zerikusia duten beste giza taldeak |
| Melanesiar herriak Australiako aborigenak |

**Papuarrak** Ginea Berriko eta inguruko uharteetako etnia indigena da, papuar hizkuntzez egiten duena. Melanesiako austronesiarrak ez bezalakoak dira, bai etnikoki bai linguistikoki.

Ikerketa baten arabera, papuarrak eta melanesiarrak Denisovako gizakiekin lotura duten gizaki moderno bakarrak dira, izan ere, bere genomaren %4-6 artean dute.

## Talde etniko nagusiak

* Angu
* Amung
* Asmat
* Baining
* Baruya
* Bauzi
* Bilibil
* Chambri
* Dani
* Ekari
* Etoro
* Fayu
* Fore
* Gadsup
* Gogodala
* Haroli
* Huli
* Kombai
* Korowai
* Kwoma
* Korowai
* Koteka
* Lani
* Lak
* Maisin
* Marind
* Mek
* Mian
* Moni
* Motuan
* Mundugumor
* Ogea
* Orokaiva
* Sambia
* Sawi
* Swagap
* Tairora
* Telefol
* Tolai
* Tsembaga
* Urapmin
* Wiru
* Wopkaimin
* Yali
* Zia

## Erreferentziak

|  |  |
| --- | --- |
|  | Artikulu hau antropologiari buruzko **zirriborroa** da. Wikipedia lagun dezakezu edukia osatuz. |

## Kanpo estekak